
Regulament de organizare a comerțului stradal pe terase

	    ANEXA 1
Cu AMENDAMENTE


DISPOZIȚII GENERALE
Prezentul Regulament stabileste cadrul unitar pentru organizarea, autorizarea si desfasurarea activitatilor pe terasele amplasate  in zonele publice din Municipiul Timișoara. 
Regulamentul se aplica fara excepție atat pe domeniul public si privat al Statului Roman sau al Municipiului Timisoara, cat si pe proprietatea persoanelor fizice sau juridice. 
Prevederile prezentului Regulament se aplica: agentilor economici – persoane fizice autorizate, persoanelor juridice, intreprinderilor individuale si familiale care desfasoara activitati sociale, sportive, comerciale, sau care presteaza servicii catre populatie (producatorilor directi, comerciantilor, organizatiilor si fundatiilor, institutiilor publice, etc), in zonele publice din Municipiul Timisoara. 
In zonele publice din Municipiul Timisoara sunt interzise cu desavarsire activitatile care incita la violenta, la ura sau care pericliteaza siguranta populatiei, activitatile care tulbura linistea si ordinea publica, activitatile de cersetorie, strangere de fonduri si alte activitati similare. 
CAP.2. DEFINIȚII ȘI CLASIFICĂRI
În înţelesul prezentului Regulament, termenii şi expresiile de mai jos au următoarea semnificaţie:
1. agent economic - persoana fizica sau juridica autorizata, care in cadrul activitatii sale profesionale, fabrica, importa, depoziteaza, transporta sau comercializeaza produse, ori parti din acestea, sau presteaza servicii, definite in baza legii 15/1990 privind reorganizarea unitatilor economice de stat ca regii autonome si societati comerciale; 
2. consumator - orice persoana fizica sau grup de persoane fizice constituite in asociatii, care cumpara, dobandesc, utilizeaza, ori consuma produse sau servicii in afara activitatii profesionale; 
3. comerciant - persoana fizica sau juridica autorizata sa desfasoare activitati de comercializare a produselor si serviciilor de piata; 
4. comert stradal - comert, cu caracter permanent, sezonier, sau ocazional, desfasurat pe domeniul public, in afara spatiului magazinelor, de regula in zone cu intensa circulatie pietonala, pe strazi, trotuare, pasaje publice, sau orice zona destinata folosintei publice; 
5. terasa de alimentatie publica - spatiu amenajat in fata unitatii proprii de alimentatie publica, in vederea servirii consumatorilor, sau cu ocazia unor evenimente cu caracter de agrement si/sau tematic (festivaluri, târguri).
cap.3. CADRUL LEGISLATIV
Activitatile in zonele publice sunt reglementate prin:
1. OUG nr. 57/ 03.07.2019 privind Codul Administrativ; 
2. Legea nr.650/2002 - pentru aprobarea Ordonantei Guvernului nr. 99/2000 privind comercializarea produselor si serviciilor de piata; 
3. HG 333/2003 pentru aprobarea Normelor metodologice de aplicare a O.G. nr. 99/2000 privind comercializarea produselor si serviciilor de piata; 
4. Ordinul Ministerului Sănătăţii nr. 976/1998;
5. Legea nr. 50/1991, republicata si actualizata privind autorizarea executarii lucrarilor de constructii; 
6. Legea 60/1991, republicata, privind organizarea si desfasurarea adunarilor publice; 
7. Legea nr. 227/2015 privind Codul fiscal; 
8. Legea nr. 207/20.07.2015 privind Codul de procedura fiscala; 
9. Ordonanta nr.2/2001 privind regimul juridic al contraventiilor cu toate modificarile si completarile ulterioare;
10. Legea nr. 287/17.07.2009, republicata, privind Codul Civil cu toate completarile si modificarile ulterioare;
11. HG nr. 348/2004 privind exercitarea comertului cu produse si servicii de piata  in unele zone publice;
12. Legea nr. 422/2001, republicata,  privind protejarea monumentelor istorice ;
13. OUG nr. 195/2002 privind circulatia pe drumurile publice, republicata, cu modificarile si completarile ulterioare; 
14. OG nr. 43/1997 privind regimul drumurilor, republicata, cu modificarile si completarile ulterioare.
15. Legea nr. 61 din 27 septembrie 1991, republicată, pentru sancționarea faptelor de încălcare a unor norme de conviețuire socială, a ordinii și liniștii publice.
cap.4. PROCEDURA DE AUTORIZARE
Activitatea întreprinsă pe terase in Municipiul Timisoara se desfășoară de către agenții economici in baza acordului emis la cererea acestora, cu respectarea prevederilor din prezentul Regulament. 
Acordul de functionare comert stradal pentru amplasare terase in fata punctului de lucru propriu, precum si pentru amplasare de terase pe terenul proprietate privata a persoanelor fizice sau juridice, se emite in baza cererii tip a solicitantului înregistrata la sediul Primariei Municipiului Timișoara. 
Cererea va fi însoțita de documentele care se regăsesc in Anexa nr. 9 din prezentul Regulament. 
Daca agentul economic renunta la amplasarea terasei in zona publica sau încetează activitatea inainte de termenul aprobat prin acordul de funcționare, trebuie sa înregistreze la sediul Primăriei Municipiului Timisoara o cerere in care sa precizeze numarul acordului de funcționare comert stradal si data încetării activității. Cererea se face cu minim 30 de zile inainte de data incetării activitatii.
Cererea de anulare a acordului nu poate fi facuta retroactiv.
Acordul de functionare pentru activitatea de comert stradal se elibereaza cu plata anticipata a taxelor de ocupare a domeniului public, perioada de valabilitate a acordului va fi de minimum 30 de zile, cu posibilitatea de prelungire. 
In cazul in care sunt in derulare proiecte de reabilitare, de modernizare, de reparatii a spatiilor publice din Municipiul Timisoara, terasele vor fi autorizate lunar, cu achitarea taxelor aferente.
Activitatea de comert stradal pe terase, in zone publice, nu se poate desfășura fara acordul de comert stradal pentru amplasare terase, emis de Primaria Municipiului Timisoara sau cu incalcarea mentiunilor din acesta.
Agentilor economici, intreprinderilor individuale si familiale precum si persoanelor fizice autorizate, care au debite sau amenzi contraventionale neachitate, nu li se vor mai elibera acorduri de functionare comert stradal pana la achitarea tuturor obligatiilor financiare fata de Primaria Municipiului Timisoara.
In cazul in care se constata amplasarea pe domeniul public de mobilier stradal neautorizat, acesta va fi ridicat îndată si neconditionat, prin masuri administrative.
Agentii economici care desfasoara activitati de alimentatie publica pe terase vor putea detine maximum doua amplasamente pentru fiecare punct de lucru.
Primaria Municipiului Timisoara asigură corelarea autorizării desfăşurării unui exerciţiu comercial într-o structură de vânzare, cu conţinutul certificatului de urbanism şi al autorizaţiei de construire. 
Acordul de comert stradal pentru amplasare terase nu se poate elibera in urmatoarele cazuri: 
a) amplasamentul unde se solicita autorizarea este o constructie neautorizata sau în fața uneia;
b) amplasamentul unde se solicita autorizarea are emisa autorizatia de construire, dar nu este efectuata receptia la terminarea lucrarilor; 
c) amplasamentul unde se solicita autorizarea este in fata unei constructii care nu are acoperisul/fatada reabilitat/ă și există un risc de accidente pentru comercianti si cumparatori, exceptie facand existenta  avizului favorabil pentru punere in siguranta imobil emis de DJC Timis sau  autorizatia de construire pentru punere in siguranta imobil  și dovada luării unor măsuri de protecție a cumpărătorilor (mesh pentru prevenirea căderii tencuielii, schelă cu mesh etc).
cap.5. OBLIGAȚIILE COMERCIANȚILOR
  Comerciantii care desfasoara activitati de comert stradal pe terase au urmatoarele obligatii:
1. Sa desfasoare activitati de comert stradal in mod civilizat, cu respectarea normelor legale privind igiena si sanatatea publica, protectia consumatorilor, protectia muncii.
2. Sa detina documente de provenienta a marfurilor sau a bunurilor comercializate precum si certificate de calitate pentru acestea.
3. Sa afiseze datele de identificare (denumire si sediul social) precum si acordul emis de Primaria Municipiului Timisoara.
4. Sa afiseze orarul la locul de desfasurare a activitatii de comert stradal si sa respecte orarul de functionare aprobat de Primaria Municipiului Timisoara.
5. Sa respecte obiectul de activitate aprobat de Primaria Municipiului Timisoara la locul de desfasurare a activitatii de comert stradal.
6. Sa utilizeze mobilier adecvat activitatii care se deruleaza in cadrul structurii de vanzare cu respectarea suprafetei autorizate si a mentiunilor din acord/aviz.
7. Sa respecte ordinea, linistea publica
8. Sa igienizeze amplasamentul, sa efectueze curatenia in perimetrul amplasamentului si sa nu creeze disconfort riveranilor.
9. Sa nu creeze un aspect inestetic al zonei/amplasamentului prin stocarea de ambalaje/produse/marfuri pe amplasamentul aprobat.
10. Sa nu aduca prejudicii zonelor verzi si mediului inconjurator prin activitatea comerciala proprie sau prin acesul persoanelor la amplasament. 
11. Sa nu foloseasca arborii din vecinatatea terasei ca si suport pentru materiale publicitare, pentru cabluri sau pentru sprijinirea sau ancorarea unor elemente de constructie
12. Sa nu amplaseze mobilier stradal, urban (mese, scaune, banci, umbrele, jardinière, etc)  ambalaje, produse, marfuri sau alte obiecte pe spatiile verzi sau pe locurile destinate parcarii autoturismelor.  
13. Sa asigure si sa impuna personalului de servire echipament de protectie sanitara si ecuson cu date de identificare, in conditiile impuse de actele normative in vigoare.
14. Personalul de deservire sa detina documente de identificare si fisa de aptitudini eliberata de cabinetul de medicina muncii.
15. Este obligatorie amplasarea recipientelor speciale pentru deseuri la locul desfasurarii activitatii comerciale. Este interzisa depozitarea marfurilor sau a deseurilor in zona publica ocupata sau in perimetrul ei.
16. Comerciantii care desfasoara activitati comerciale in zone publice sunt obligati sa intrerupa, sa suspende sau sa restranga activitatea in cazul efectuarii unor lucrari de utilitate publica sau in cazul in care functionarea pe acel amplasament este de natura a cauza prejudicii proprietarilor imobilelor invecinate. In acest caz, proprietarii teraselor vor fi somati ca in timp de 30 de zile de la primirea notificarii sa procedeze la mutarea/restrangerea/suspendarea activității.
17. Comerciantii raspund de asigurarea conditiilor de pastrare cerute de producator pentru a mentine caracteristicile initiale ale produselor si a preveni perisabilitatea accelerata a acestora. 
18. Agentul economic este direct raspunzator de functionarea unitatii comerciale, de legalitatea constructiilor in care isi desfasoara activitatea, de respectarea normelor legale privind prevenirea si stingerea incendiilor, precum si de respectarea oricaror norme legale specifice domeniului de activitate.

CAP. 6 REGULI GENERALE  DE AMPLASARE 

Terasele cu profil de alimentatie publica, pot fi amenajate de catre detinatorii acestora in fata punctului de alimentatie publica  pe baza autorizatiei de construire (unde este cazul) si a acordului de functionare comert stradal.
In situatiile in care terenurile din domeniul public sau privat al municipiului, pe care sunt amplasate terasele urmeaza sa fie afectate de constructii, modernizari, reparatii, amenajari sau utilizari publice, detinatorii teraselor vor dezafecta terenurile neconditionat si fara trecerea vreunui alt termen, la somația facuta de Primar, in termen de 30  de zile de la comunicare. 
Distanta intre terasa si punctul de lucru al societatii, care detine acord pentru desfasurarea exercitiilor comerciale eliberat in baza Legii 650/2002 si este dotat cu grup sanitar, va fi de maximum 10 m. 
Terasele cu profil de alimentatie publica, pot fi amenajate pe baza autorizatiei de construire (dupa caz) si a acordului de functionare comert stradal, respectand urmatoarele reguli :
1. Dacă nu este specificat altfel la capitolul 7 sau capitolul 8 din prezentul Regulament, terasele vor fi desfășurate  pe lungimea frontului stradal in fata punctului de alimentatie publica , doar acolo unde latimea trotuarului este mai mare de 2 metri și permite păstrarea unei lățimi de trotuar de minimun 1,2 m pentru circulatia pietonilor. 
1. Terasele se vor putea amplasa pe fatada cladirilor invecinate sau vizavi, conditionat de existenta acordului notarial al proprietarului imobilului (sau acceptul Asociatiei de proprietari)  si in mod obligatoriu a acordului notarial al proprietarului/proprietarilor direct afectati. In cazul in care proprietar este Statul Roman sau Primaria Timisoara, acordul se va solicita Primariei Timisoara, care il va elibera in conditiile legii.
1. Se poate amplasa mobilier de terasă conform prezentului regulament pe o adâncime de maxim 1 m pe toată lungimea frontului stradal în care se desfășoară activitatea comercială, exclusiv mese și scaune, fără a fi necesară întocmirea unui plan de  amenajare a terasei, cu conditia prezentarii unui plan de situatie scara 1:50, cotat  si a prezentarii in forma grafica a mobilierului si a modului de amplasare.
1. În situatiile in care mai multi comercianti au activitatea in acelasi imobil, cu sau fara front la artera principala  si solicita fiecare amenajarea unei terase, prioritate va avea cel cu spațiu la frontul stradal la parter, urmat de demisol, subsol, etaj. In cazul in care comerciantul de la parter/parter inalt isi da acordul pentru amplasarea terasei de catre comerciantul care isi desfasoara activitatea la demisol, subsol sau etaj, acesta va putea obtine acordul pentru amplasarea terasei.
1. Se interzice amplasarea teraselor pe carosabil, în parcari, in zone verzi si in zone verzi de aliniament.
1. Pe suprafața amenajata ca terasa, operatorul economic va utiliza mobilierul urban avizat; materialul si cromatica se vor armoniza cu culorile si arhitectura specifice zonei; se interzice mobilierul din material plastic, cu exceptia polipropilenei. Sunt permise materiale precum lemn, ratan si  metal. Nu se permite ca pe amplasamentul aceluiasi agent economic sa fie folosite mai multe tipuri de mobilier.
1. În scopul amenajarii teraselor, se interzice acoperirea pavajului cu orice fel de material textil, sintetic, sau cu platforme provizorii ori postamente, indiferent de materialele din care acestea sunt realizate.Sunt exceptate de la aceste prevederi, terasele amplasate pe proprietatea privata a persoanelor fizice sau juridice, care detin autorizatie de constructie.
1. Terasele pot fi acoperite cu umbrele sau copertine ( cu condiția obținerii autorizației de construire) realizate din materiale impermeabile, rezistente la intemperii, care vor avea aceeasi forma, culoare si dimensiuni si nu vor depasi limita autorizata a terasei; sunt interzise inscripțiile de orice fel pe umbrele sau copertine, cu exceptia inscrisurilor de mici dimensiuni și monocrom amplasate pe partile laterale ale umbrelelor pe o suprafata de maxim 10 cm x 40 cm per latura; 
1. Culorile umbrelelor sau copertinele vor fi din gama nonculorilor.
1. Volumetria umbrelelor se va raporta la fatadele cladirilor, iar dimensiunile maxime ale umbrelelor vor fi  de 3,5x3,5 m  sau umbrele rotunde cu diametrul maxim 3,5 m, iar inaltimea max va fi de 3,1 m (conform Anexei nr.8 ); ele vor avea o structura obligatoriu independenta de fatadele cladirilor si de pavaj. Suportul de sustinere al umbrelei din anexa 8 are rol exemplificativ.
1. Este interzisa ancorarea mobilierului urban (mese, scaune, banci, umbrele, jardiniere, etc) in pavaj.
1. Se interzice inchiderea laterală a teraselor cu orice fel de material. Fac exceptie terasele amplasate pe domeniul privat al persoanelor fizice sau juridice,  care au prevazute aceste amenajari in autorizatia de constructie.
1. Se interzice amplasarea barurilor si a vitrinelor frigorifice, a frigiderelor, a automatelor de vanzare, vitrinelor sau automatelor de inghetata, orice alt tip de mobilier sau instalatii, etc, cu exceptia incalzitoarelor de terasa. 
1. Difuzarea muzicii live sau prin  sisteme de sonorizare, emisiuni TV, video, etc in spatiul public al terasei se va face cu respectarea legislatiei in vigoare.  
1. Amplasamentele pentru amenajarea teraselor  vor putea fi  racordate  la  reţeaua de alimentare cu energie electrică a punctului de lucru, cu conditia ca solutia de racordare  sa se realizeze in baza unui proiect realizat de catre persoane autorizate, iar lucrarile de racordare sa nu se afecteze pavajul si sa fie asigurate cerintele de siguranta in exploatare conform Legii 10/1995 a calitatii in constructii. 
Orarul de funcționare al teraselor va respecta următoarele intervale: 
1. In zona supusa reglementarilor din cap. 7 si cap. 8 (descrisa in Anexa nr.6) si Complexul Studentesc, inclusiv a teraselor din zona stadionului, zona cuprinsa intre  Casa Tineretului, Baza sportivă 2 și Bv. Liviu Rebreanu precum si zona Iulius Mall delimitata de b-dul Antenei, Pasaj Iulius Town si Calea Sever Bocu orarul de functionare al teraselor va fi pana la ora 01:00.
2. In restul orașului: pana la ora 23:30, cu respectarea legislatiei in vigoare in ceea ce priveste linistea si ordinea in spatiul public.
 Pretul pentru ocuparea domeniului public este stabilit in conformitate cu valoarea prevazuta prin Hotararea Consiliului Local privind impozitele si taxele locale.
CAP.7. REGULI SUPLIMENTARE DE AMPLASARE ȘI FUNCȚIONARE PENTRU CARTIERELE ISTORICE (CETATE, ELISABETIN, IOSEFIN ȘI fabric), Piața victoriei și malurile begăi
 Zonele supuse reglementărilor specifice sunt descrise în Anexa nr.6.
Terasele amplasate în zona Cetate, Elisabetin, Iosefin, Fabric, Piata Victoriei si malurile Begai (conform Anexei nr. 6),  vor respecta regulile generale descrise la cap. 6, art.21-art.26, dar si urmatoarele reguli suplimentare, care modifica in consecinta acele reguli generale care contravin reglementarilor din prezentul capitol : 
1. Umbrelele sau copertinele amplasate pe terase pot avea inscriptii monocrome , pe interiorul partilor laterale pe o suprafata maxim 10 cm x 40 cm pe latura. Modelul umbrelelor va fi cel agreat de către Primăria Municipiului Timisoara, conform Anexei nr. 8 cu dimensiuni maxime pana la 3,5mx3,5 m, umbrele rotunde cu diamentrul maxim 3,5 m, inaltimea  maxima  de 3,1 m  şi nu vor fi admise alte tipuri de elemente de umbrire. Suportul de sustinere al umbrelei din anexa 8 are rol exemplificativ. Umbrelele sau copertinele vor fi de culoare crem/bej. 
2. Pe suprafaţa amenajată ca terasă, operatorul economic va utiliza mobilierul urban avizat fără reclame comerciale care să deprecieze aspectul terasei. Sunt permise inscripționări in nume propriu  pe scaune sau mese pe o suprafață de maximum  0.3 mp/ obiect.
3. Mobilierul va fi din lemn sau metal sau polipropilena in concordanta cu arhitectura clădirilor si cu restul elementelor ce alcătuiesc terasa.
4. Pe terasă se pot amplasa doar mese, scaune, pupitre de prezentare meniu si incalzitoare de terasa. Orice alte piese de mobilier nu vor fi admise (mobilier de grădină,  bănci, bănci pliante, canapele, fotolii, automate de vânzare, instalaţii frigorifice sau de spălare, standuri de prezentare a mărfii, vitrine sau automate de inghetata, etc).  Nu se accepta nici un fel de mobilier realizat din plastic (mese, scaune, jardiniere), cu exceptia polipropilenei .
5. Culorile mobilierului vor fi din paleta de culori naturale (culori de pamant, lemn, piatra etc). Nu se admit piese de mobilier in culori stridente sau combinatii de culori contrastante (alb-negru, etc).
6. Iluminatul teraselor nu va prejudicia iluminatul global al zonei unde sunt amplasate prin montarea de corpuri cu putere mare sau cu iluminat intermitent. Se permite iluminat ambiental, asigurat prin siruri electrice de becuri led, de intensitate mica, cu lumina calda, monocroma.
7. Se interzice prepararea in aer liber a oricăror sortimente culinare (mici, gratar, frigarui, etc).
8. Mobilierul de terasă poate fi amplasat după următoarele reguli - daca nu se specifica astfel la capitolul 8 din prezentul Regulament : 
a)  Terasele se amplaseaza de-a lungul fatadelor, in fata punctului de lucru care are activitate de alimentatie publica,  pe lungimea acestuia, cu lățimea maximă de 3.5 m, cu conditia ca spatiul ramas pentru circulatia pietonilor  sa fie lat de 1.2 m (in cazul teraselor amplasate pe trotuar) si spatiul  pentru accesul autospecialelor de interventie sa fie de minimum 2 m fata de axul strazii, de fiecare parte, in cazul strazilor pietonale.  Terasele se vor putea amplasa pe fatada cladirilor invecinate sau vizavi, conditionat de existenta acordului notarial proprietarului imobilului (sau acceptul Asociatiei de proprietari) si in mod obligatoriu a acordului notarial al proprietarului/proprietarilor direct afectati. In cazul in care proprietar este Statul Roman sau Primaria Timisoara, acordul se va solicita Primariei Timisoara, care il va elibera in conditiile legii.
b) Nu se admit delimitări sub formă continuă a perimetrului de terasă prin niciun element de mobilier de terasă sau mobilier urban. Nu se accepta niciun fel de închideri prin panouri/cortine de protecţie împotriva vântului sau ploii. Fac exceptie terasele amplasate pe proprietatea privata a persoanelor fizice sau juridice, care  detin autorizatie de constructie pentru acest tip de amenajari.
c) Se admit jardiniere punctual la colțurile terasei sau pe perimetrul terasei  cu conditia ca intre doua jardiniere sa fie asigurata o distanta minima, astfel incat sa nu se creeze delimitari continue ale spatiului public si sa se asigure o perceptie vizuala continua a spatiului public. Dimensiunile jardinierelor care delimiteaza colturile sa fie de maximum 60 (h) x 60 (L) x 30 (l) cm. Jardinierele pot fi inscriptionate monocrom in nume propriu. Materialele din care vor fi confectionate jardinierele vor respecta aceleasi reguli ca in cazul mobilierului terasei.

CAP. 8. STRĂZI ȘI PIEȚE CU REGLEMENTĂRI SPECIFICE
Terasele amplasate pe strazile si in pietele descrise la art. 28, vor respecta regulile descrise la cap. 6, art.21-art.26, cap.7, art.27-art.28, dar si urmatoarele reguli specifice, care modifica in consecinta acele reguli generale sau suplimentare, care contravin reglementarilor din prezentul capitol: 
În Piața Unirii  terasele se vor amplasa de-a lungul fatadelor, conform Anexei 2 astfel :
· in fata imobilelor de la nr. 2, 3, 4, 5, 6, 8, 9, 10, 11, 13 si 14 , str. Mercy nr. 9 – fatada spre Piata Unirii la o distanta de maximum 13.5 m fata de cladire si pastrand un spatiu de trecere pe langa cladire, pentru pietoni de 3 m lățime; 
· Prin exceptie de la art. 28, pct.1, umbrelele pot avea dimensiuni maxime pana la 5x5 m si inaltimea maxima de 3,1 m sau  umbrele rotunde cu diamentrul maxim 5,5 m, inaltimea  maxima de 3,1 m, si nu vor ingreuna circulatia persoanelor in zonele neocupate de terase;
· pentru asigurarea vizibilitatii si accesibilitatii pietei la nivelul pietonului dinspre accesele principale in piata (cele 4 colturi ale acesteia) se instituie o zona cu interdictie de amplasare mobilier cuprinsa intre cele doua drepte care fac un unghi de 45 de grade cu fatadele pietei si pornesc din coltul cladirilor corespondente colturilor pietei (conform Anexei 2); 
Pe strada Alba Iulia, terasele pot fi amplasate după următoarele reguli: 
1 De-a lungul fațadelor, la o distanță de maximum 3.5 m față de clădire, cu conditia ca spatiul  pentru accesul autospecialelor de interventie sa fie de minimum 2 m fata de axul strazii de fiecare parte.
2 Avand in vedere profilul stradal  este interzisa amplasarea umbrelelor.
Pe strada Florimund Mercy, terasele pot fi amplasate după următoarele reguli: 
1   De-a lungul fatadelor, in fata punctului de lucru care are activitate de alimentatie publica,   exclusiv pe lungimea fațadei acestuia și cu o lățime de cel mult 2 m de la fațadă, cu conditia ca spatiul  pentru accesul autospecialelor de interventie sa fie de minimum 2 m fata de axul strazii, de fiecare parte.
2   Avand in vedere profilul stradal este interzisa amplasarea umbrelelor.
În Piata Libertății , terasele pot fi amplasate după următoarele reguli:  
1 [bookmark: _Hlk106013762]Se vor  amplasa de-a lungul fatadelor, avand o distanta maxima de amplasament fata de cladire de 7  m si pastrand o distanta de trecere fata de bolarzii de metal de langa linia de tramvai de min 2 m.
2 Este interzisă amplasarea teraselor pe zona marcata a fostelor bai turcesti si a fantanii, cu exceptia cazului in care Ministerul Culturii prin Directia Judeteana pentru Cultura Timis emite aviz favorabil pentru amplasare terasa pe aceasta locatie.
În Piata Victoriei,  terasele pot fi amplasate după următoarele reguli:  
1. Se vor amplasa conform Anexei nr. 3  avand o distanta maxima de amplasament fata de cladiri de 3  m si fata de spatiul verde de 4,5/4 m, pastrand un spatiu de trecere pe langa cladire de 3  m si un spatiu de trecere pe langa spatiul verde de 4,5/4 m.
1. In cazul in care frontul stradal al punctului de alimentatie publica este mai mic de 5 ml, lungimea maxima a terasei va fi de 5 ml,  dar fara a depasi fatada urmatorului punct de alimentatie cu profil similar.
In Piata Traian, pana la implementarea proiectului „Regenerare urbană – zona Piața Traian”, terasele pot fi amplasate conform Anexei nr. 4, pe toată latura sudică a Pieței Traian, având o distanță minimă de amplasament față de clădire de 20 m și o distanță maximă de amplasament față de clădire de 29 m și o lățime a terasei  de maximum 8 m.
În Piata Sfantul Gheorghe terasele pot fi amplasate conform Anexei nr.5. 
Pe malurile Canalului Bega, terasele pot fi amplasate doar în proximitatea punctului de lucru și fără să afecteze culoarul pietonal sau velo, iar prin exceptie de la art. 28 pct. 4 poate fi amplasat si mobilier stil „beer garden”. 
CAP. 9. SANCȚIUNI
Contraventiile prevazute in prezentul Regulament se constata si se sanctioneaza de catre persoanele imputernicite de Primar si de catre agentii Politiei Locale .
Incalcarea dispozitiilor prezentului Regulament constituie contraventie si se sanctioneaza cu amenda cuprinsa intre 1000-2500 lei pentru nerespectarea dispozitiilor art. 10,art 14, art. 16, art.20 pct 2-18, art. 22,  art. 24  pct.1-2 pct  4-15, art.25, art.28, art.30, art. 31, art 32, art. 33, art. 34, art. 35, art.36, art. 37.
 Împiedicarea sau obstrucţionarea sub orice formă, de către comerciant sau de oricare altă persoană, a organelor autorităţilor administraţiei publice în exercitarea atribuţiilor lor privind controlul respectării prevederilor prezentului Regulament, constituie contravenţie şi se sancţionează cu amendă de la 2.000 lei la  2.500 lei.
Pe langa sanctiunile contraventionale principale stabilite in prezentul Regulament, se vor  aplica si urmatoarele sanctiuni complementare:
1. In cazul nerespectarii mentiunilor din acordul de comert stradal si a prezentului regulament, la trei abateri constatate in mod repetat, in decursul a 12 luni calendaristice, indiferent de natura abaterilor constatate , acesta va fi retras pentru o perioada de 30 zile calendaristice. Ulterior acestei perioade, in cazul nerespectarii mentiunilor din acordul de comert stradal si a prezentului regulament, la urmatoarele trei abateri constatate in mod repetat, indiferent de natura abaterilor constatate acesta va fi retras definitiv, fără a se mai elibera un alt acord în viitor pentru respectivul solicitant.Masura retragerii temporare sau  definitive se stabileste prin dispozitia primarului, la propunerea agentului  constatator.
2. Solicitarea desfiintarii tuturor amenajarilor si eliberarea amplasamentului;
3. In cazul in care contravenientul nu se va conforma la executarea lucrarilor de desfiintare
Primaria Municipiului Timisoara va desfiinta amenajarile pe cale administrativa, fara sesizarea organelor judecatoresti, urmand ca toate cheltuielile ocazionate de aceasta desfiintare sa fie suportate de contravenient.
In situatia in care o structura de vanzare este amplasata fara a fi parcurs procedura stabilita de prezentul Regulament, dar indeplineste conditiile pentru a fi autorizata, autorizatia, respectiv acordul de amplasare se poate emite numai dupa achitarea amenzii contraventionale. In caz contrar, structura va fi desfiintata. In ambele situatii se va proceda la recuperare a taxei datorate, incepand cu data la care s-a facut constatarea.
Prevederile prezentului Regulament se completeaza cu dispozitiile O.G. nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002 , cu exceptia art. 28 si art. 29.

